สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 15 พ.ย.59
16 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (15 พ.ย.) โดยดาวโจนส์ปิดที่ระดับสูงสุดเป็นประวัติการณ์และทำสถิติปิดบวกติดต่อกัน 7 วันทำการ เพราะได้แรงหนุนจากราคาน้ำมันที่พุ่งขึ้นเกือบ 6% รวมทั้งข้อมูลเศรษฐกิจที่แข็งแกร่งของสหรัฐ นอกจากนี้ ตลาดยังได้รับปัจจัยบวกจากการฟื้นตัวขึ้นของหุ้นกลุ่มเทคโนโลยี
ดัชนีเฉลี่ยอุตสาหกรรมดาวโจนส์ปิดที่ 18,923.06 จุด เพิ่มขึ้น 54.37 จุด หรือ +0.29% ดัชนี NASDAQ ปิดที่ 5,275.62 จุด เพิ่มขึ้น 57.22 จุด หรือ +1.10% ดัชนี S&amp;P500 ปิดที่ 2,180.39 จุด เพิ่มขึ้น 16.19 จุด หรือ +0.75%
 
ตลาดหุ้นยุโรปปิดบวก เมื่อคืนนี้ (15 พ.ย.) หลังจากราคาน้ำมันดิบทะยานขึ้นเกือบ 6% ซึ่งช่วยหนุนหุ้นกลุ่มพลังงานดีดตัวขึ้นด้วย นอกจากนี้ ตลาดยังได้รับแรงหนุนจากรายงานของศูนย์วิจัยเศรษฐกิจยุโรป หรือ ZEW ซึ่งระบุว่า ดัชนีคาดการณ์ภาวะเศรษฐกิจเยอรมนีพุ่งขึ้นในเดือนพ.ย.
ดัชนี Stoxx Europe 600 เพิ่มขึ้น 0.3% ปิดที่ 339.16 จุด 
ดัชนี CAC-40 ตลาดหุ้นฝรั่งเศสปิดที่ 4,536.53 จุด เพิ่มขึ้น 27.98 จุด หรือ +0.62% ดัชนี DAX ตลาดหุ้นเยอรมันที่ 10,735.14 จุด เพิ่มขึ้น 41.45 จุด หรือ +0.39% ดัชนี FTSE 100 ตลาดหุ้นลอนดอนปิดที่ 6,792.74 จุด เพิ่มขึ้น 39.56 จุด หรือ +0.59%
 
ตลาดหุ้นลอนดอนปิดบวก เมื่อคืนนี้ (15 พ.ย.) เพราะได้รับปัจจัยหนุนจากการปรับตัวเพิ่มขึ้นของหุ้นกลุ่มสายการบินและกลุ่มค้าปลีก
ดัชนี FTSE 100 ปิดปรับตัวขึ้น 39.56 จุด หรือ 0.59% แตะที่ 6,792.74 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เกือบ 6% เมื่อคืนนี้ (15 พ.ย.) โดยได้แรงหนุนจากการคาดการณ์ที่ว่า กลุ่มประเทศผู้ส่งออกน้ำมัน (โอเปก) จะสามารถบรรลุข้อตกลงลดกำลังการผลิตในการประชุมปลายเดือนนี้
สัญญาน้ำมันดิบ WTI ส่งมอบเดือนธ.ค.พุ่งขึ้น 2.49 ดอลลาร์ หรือ 5.8% ปิดที่ 45.81 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.เพิ่มขึ้น 2.52 ดอลลาร์ หรือ 5.7% ปิดที่ 46.95 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวขึ้น เมื่อคืนนี้ (15 พ.ย.) เนื่องจากนักลงทุนเข้าช้อนซื้อเก็งกำไร หลังจากสัญญาทองคำร่วงลงติดต่อกัน 6 วันทำการก่อนหน้านี้ ซึ่งเป็นผลมาจากการแข็งค่าของสกุลเงินดอลลาร์และกระแสคาดการณ์เรื่องการปรับขึ้นอัตราดอกเบี้ยของธนาคารกลางสหรัฐ (เฟด)
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 2.8 ดอลลาร์ หรือ 0.23% ปิดที่ระดับ 1,224.50 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 15 เซนต์ หรือ 0.89% ปิดที่ 17.043 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 1.10 ดอลลาร์ หรือ 0.1% ปิดที่ 934.70 ดอลลาร์/ออนซ์
สัญญาพัลลาเดียมส่งมอบเดือนธ.ค.พุ่งขึ้น 8.25 ดอลลาร์ หรือ 1.2% ปิดที่ 705.95 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (15 พ.ย.) เพราะได้รับปัจจัยหนุนจากข้อมูลเศรษฐกิจที่แข็งแกร่งของสหรัฐ ซึ่งรวมถึงยอดค้าปลีกเดือนต.ค.
ดอลลาร์สหรัฐแข็งค่าขึ้นเมื่อเทียบกับเยนที่ระดับ 109.13 เยน จากระดับ 108.42 เยน และเพิ่มขึ้นเมื่อเทียบฟรังก์สวิส ที่ระดับ 1.0021 ฟรังก์ จากระดับ 0.9985 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3468 ดอลลาร์แคนาดา จากระดับ 1.3560 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0720 ดอลลาร์สหรัฐ จากระดับ 1.0729 ดอลลาร์สหรัฐ ในขณะที่เงินปอนด์ลดลงแตะระดับ 1.2440 ดอลลาร์สหรัฐ จากระดับ 1.2491 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7545 ดอลลาร์สหรัฐ จากระดับ 0.7540 ดอลลาร์สหรัฐ